b'\n_START_ARTICLE_\nGunnar Nordahl\n_START_SECTION_\nSweden\n_START_PARAGRAPH_\nNordahl memulakan kerjayanya di kelab H\xc3\xb6rnefors IF di Sweden sebelum berpindah ke Degerfors IF dan kemudian IFK Norrk\xc3\xb6ping. Beliau memenangi empat kejuaraan Sweden bersama Norrk\xc3\xb6ping dan pernah menjaringkan tujuh gol dalam satu perlawanan. Ketika beliau beraksi di Sweden, Nordahl telah menjaringkan 149 gol dalam 172 perlawanan.\n_START_SECTION_\nItali\n_START_PARAGRAPH_\nNordahl melakukan perpindahan ke Milan pada 22 Januari 1949. Kemudian, beliau bergandingan dengan rakan sepasukan dari negara tanah airnya, Gunnar Gren dan Nils Liedholm untuk membentuk trio Gre-No-Li. Selama empat musim di Milan, beliau menjadi penjaring terbanyak liga sebanyak lima kali (1949\xe2\x80\x9350, 1950\xe2\x80\x9351, 1952\xe2\x80\x9353, 1953\xe2\x80\x9354 dan 1954\xe2\x80\x9355). Nordahl merupakan penjaring terbanyak Milan sepanjang zaman sebanyak 210 gol liga. Nordahl juga penjaring gol kedua terbanyak Serie A sepanjang zaman dengan mencetak 225 gol dalam 291 perlawanan. Hanya Silvio Piola menjaringkan lebih banyak gol dalam sesatu musim sehinggakan Francesco Totti memecah rekod itu pada Mac 2013. Oleh sebab itu, Nordahl menjadi penjaring terbanyak Serie A di kalangan pemain bukan dari negara Itali. Beliau juga merupakan penjaring gol efisien di Serie A dengan 0.77 gol per perlawanan._NEWLINE_Selepas meninggalkan Milan, Nordahl bermain untuk Roma buat dua musim. 35 gol disumbat Nordahl pada musim 1949-50 menjadikan sebagai rekod gol terbanyak dihasilkan dalam satu-satu musim Serie A (tidak termasuk Divisione Nazionale sebelum Serie A diperkenalkan). Tetapi rekod itu telah dikejutkan Gonzalo Higua\xc3\xadn pada musim 2015\xe2\x80\x9316 yang menjaringkan 36 gol. Nordahl dianggap pada generasi hari ini sebagai seorang legenda buat kelab Milan. Apabila bekas penyerang Milan, Andriy Shevchenko menjaringkan gol ke-100nya di Serie A, seorang penyokong Milan komen: "Andai dia dapat gandakan nombor itu, dan tambahkan 26 lagi, kemudian beliau baru berjaya melepasiIl Cannoniere."\n_START_SECTION_\nKerjaya antarabangsa\n_START_PARAGRAPH_\nNordahl dipanggil oleh pasukan kebangsaan Sweden pada 1945. Pada 1948, beliau membantu Sweden untuk memenangi kejohanan bola sepak di Sukan Olimpik 1948 di London selain menjadi penjaring terbanyak kejohanan. Pasukan Sweden juga memanggil adik beradiknya, Bertil dan Knut Nordahl. Perpindahan Nordahl ke Milan memaksanya untuk bersara dari pasukan kebangsaan sebagai peraturan pada masa itu untuk menghalang pemain-pemain profesional Sweden dari menyertai Piala Dunia FIFA 1950 bersama dua rakannya, Gren dan Liedholm. Dalam 33 perlawanan untuk pasukan kebangsaan Sweden, beliau menjaringkan jumlah 43 gol.'